Այս շենքում են տեղակայված «Ուրարտու» մասնավոր համալսարանը, «Հայհեղինակ» գործակալությունը, ՀԱԿ գրասենյակը և այլն… Մենք տեղեկացանք, որ Մելքումյանը բավական բարձր վարձակալական սակագներ է սահմանել: Ասենք, 10 քմ վարձակալելու համար ամսական պետք է վճարել 80-100 հազար դրամ… Դե, մայրաքաղաքի կենտրոն է, «պրեստիժ» շենք է, պիտի որ սեփականատերն էլ «հարգանքով» վերաբերի իր ունեցվածքին: Բայց արդյո՞ք այդ «հարգանքը» նկատելի է հարկային պարտավորություններում, արդյո՞ք համարժեք հարկեր է վճարում պարոն Մելքումյանը: Կամ, արդյո՞ք այդ «ջրի գին» ասվածից հայտնի է դառնում, թե ինչքա՞ն է վճարել դասախոսն ու ներկա պատգամավորը շենքի դիմաց… Այս ամենի մասին մեզ մոտ ընդունված չէ խոսել, մանավանդ այն դեպքերում, երբ գործ ունենք «ոչ շարքային» անձանց հետ: Մինչդեռ այս ամենից տուժում է պետությունը, տուժում է ժողովուրդը, որն ամեն տարեվերջի սպասում է սոցիալական բարեփոխումների, ակնկալում է աշխատավարձերի ու կենսաթոշակների բարձրացումներ: Բայց ինչպե՞ս պետությունը կարողանա լուծել բոլոր խնդիրները, երբ շարունակվում են «տարօրինակ» սեփականաշնորհումները, երբ շատերը պատգամավոր են դառնում` իրենց ունեցվածքը բազմապատկելու անվրեպ հեռատեսությամբ` խորացնեն ստվերային գործունեությունը…